Twee beseer toe helikopter neerstort | Nuus24
Drie sterf toe helikopter in Indonesië neerstort
Polisiebeamptes sterf in vliegongeluk in Nigerië
Johannesburg – Twee mans is ernstig beseer toe hul helikopter naby die Grand Central-lughawe in Midrand neergestort het, het paramedici in Johannesburg Sondag gesê.“Twee mans is vanmiddag kritiek beseer in ‘n helikopterongeluk in ‘n verlate industriële park naby 16de Laan in Midrand,” het Jeffrey Wicks, woordvoerder van Netcare 911, gesê.“Inligting dui daarop dat die helikopter neergestort het en die wrak in stukke gebreek het, met die grootste stuk wat teen ‘n beton-spitspaalheining tot stilstand gekom het. Paramedici van Netcare 911 het op die toneel gevind dat die twee insittendes in ‘n kritieke toestand was. Hulle is onmiddellik behandel,” het Wicks gesê.“Een man is per helikopter na die Netcare Sunninghill-hospitaal geneem. Die ander man is per ambulans na dieselfde hospitaal geneem,” het hy gesê.“Die oorsaak van die ongeluk en die gebeure wat daartoe gelei het is nie bekend nie en sal deur die Burgerlugvaartowerheid ondersoek word,” het hy gesê.- Volg Nuus24 op Twitter - SAPA
Lees meer oor: helikopterongelukke VOLGENDE OP NUUS24X